b"\n_START_ARTICLE_\nProt\xc3\xb2gens\n_START_PARAGRAPH_\nEn la mitologia grega, el nom Protogenoi (en grec. \xce\xa0\xcf\x81\xcf\x89\xcf\x84\xce\xbf\xce\xb3\xce\xb5\xce\xbd\xce\xbf\xce\xb9) significa 'nascuts en primer lloc' o 'primitius'. S\xc3\xb3n un grup de de\xc3\xaftats que van n\xc3\xa9ixer a l'inici de l'univers. Els protogenoi s\xc3\xb3n les primeres entitats o \xc3\xa9ssers que van existir. Es van formar de la mateixa mat\xc3\xa8ria que l'univers i s\xc3\xb3n per tant immortals. A partir d'aquests d\xc3\xa9us primordials van n\xc3\xa9ixer la resta de divinitats de la mitologia grega._NEWLINE_El seu origen \xc3\xa9s controvertit, Hes\xc3\xadode els fa descendents del Caos, mentre que altres fonts esmenten a un parell de de\xc3\xaftats que van ser pares d'aquests protogenoi. Aquestes de\xc3\xaftats representen a diversos elements de la natura, com Homer, que els fa n\xc3\xa9ixer de Tetis i Oce\xc3\xa0, o els poetes que parlen de Nix com la primera deessa-mare (seguint la teoria de l'ou c\xc3\xb2smic present a diverses cultures)."